CELEX: 32019D1999
Language: da
Date: 2019-11-28 00:00:00
Title: Kommissionens Gennemførelsesafgørelse (EU) 2019/1999 af 28. november 2019 om ændring af beslutning 2005/51/EF for så vidt angår den periode, hvor jord forurenet med pesticider eller persistente organiske miljøgifte kan indføres i Unionen med henblik på rensning (meddelt under nummer C(2019) 8555)

2.12.2019   
               
               
                  DA
               
               
                  Den Europæiske Unions Tidende
               
               
                  L 310/37
               
            
         KOMMISSIONENS GENNEMFØRELSESAFGØRELSE (EU) 2019/1999
         af 28. november 2019
         om ændring af beslutning 2005/51/EF for så vidt angår den periode, hvor jord forurenet med pesticider eller persistente organiske miljøgifte kan indføres i Unionen med henblik på rensning
         (meddelt under nummer C(2019) 8555)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Rådets direktiv 2000/29/EF af 8. maj 2000 om foranstaltninger mod indslæbning i Fællesskabet af skadegørere på planter eller planteprodukter og mod deres spredning inden for Fællesskabet (1), særlig artikel 15, stk. 1, første afsnit, første led, og
         ud fra følgende betragtninger:
         
                     (1)
                  
                  
                     I henhold til artikel 4, stk. 1, i direktiv 2000/29/EF sammenholdt med del A, punkt 14, i bilag III til direktivet må jord med oprindelse i visse tredjelande ikke føres ind i Unionen.
                  
               
                     (2)
                  
                  
                     Ved Kommissionens beslutning 2005/51/EF (2) blev medlemsstaterne midlertidigt bemyndiget til, på visse særlige betingelser, at dispensere fra disse bestemmelser om jord forurenet med pesticider eller persistente organiske miljøgifte, når den importeres med henblik på rensning og behandling på særlige forbrændingsanlæg til farligt affald.
                  
               
                     (3)
                  
                  
                     I henhold til bilaget til beslutning 2005/51/EF skal medlemsstater, som gør brug af denne dispensation, hvert år meddele Kommissionen og de øvrige medlemsstater nærmere oplysninger om hver indførsel af jord i deres område, jf. punkt 3 i nævnte bilag.
                  
               
                     (4)
                  
                  
                     Nogle medlemsstater har anmodet om en forlængelse af bemyndigelsen til at dispensere fra denne bestemmelse. Ud fra de meddelelser, der er indsendt af medlemsstaterne i henhold til beslutning 2005/51/EF, viser det sig, at ved brug af denne dispensation er overholdelsen af de særlige betingelser i nævnte beslutning tilstrækkelig til at hindre indslæbning af skadegørere i Unionen. Derfor er der ingen plantesundhedsrisiko forbundet med de aktiviteter, nævnte beslutning omfatter.
                  
               
                     (5)
                  
                  
                     Derfor bør dispensationsmuligheden forlænges med yderligere fem år frem til den 31. december 2024.
                  
               
                     (6)
                  
                  
                     Beslutning 2005/51/EF bør derfor ændres.
                  
               
                     (7)
                  
                  
                     Foranstaltningerne i denne afgørelse er i overensstemmelse med udtalelse fra Den Stående Komité for Planter, Dyr, Fødevarer og Foder —
                  
               VEDTAGET DENNE AFGØRELSE:
         
            Artikel 1
            Ændring af beslutning 2005/51/EF
            I artikel 1, stk. 2, i beslutning 2005/51/EF ændres »31. december 2019« til »31. december 2024«.
         
         
            Artikel 2
            Adressater
            Denne afgørelse er rettet til medlemsstaterne.
         
         
            Udfærdiget i Bruxelles, den 28. november 2019.
            
               
                  På Kommissionens vegne
               
               Vytenis ANDRIUKAITIS
               
                  Medlem af Kommissionen
               
            
         
         
            (1)  EFT L 169 af 10.7.2000, s. 1.
         
            (2)  Kommissionens beslutning 2005/51/EF af 21. januar 2005 om bemyndigelse af medlemsstaterne til midlertidigt at dispensere fra visse bestemmelser i Rådets direktiv 2000/29/EF for import af jord forurenet med pesticider eller persistente organiske miljøgifte med henblik på rensning (EUT L 21 af 25.1.2005, s. 21).